Ryydynpohja

Ryydynpohja on kaupunginosa Länsi-Tampereella, Lielahden ja Ylöjärven kunnanrajan välissä. Se rajoittuu myös Lamminpäähän, Pohtolaan ja Lintulampeen ja luetaan usein kuuluvaksi Lielahteen. Ryydynpohja on saanut nimensä samannimisestä Näsijärven lahdesta, joka aikaisemmin tunnettiin myös nimillä Rytynpohja ja Ryölahti. Ensimmäinen historiallinen maininta Rydinpojenmaasta löytyy vuodelta 1662 peräisin olevasta sopimuksesta. Alun perin Ylöjärven kuntaan kuulunut Ryydynpohjan alue liitettiin Tampereen kaupunkiin vuoden 1950 alussa. Vuonna 1957 alueelle laadittiin asemakaava, ja kaupunginosaan liitettiin alueita Kukkolan ja Possilan kantatiloista.Niemelä, Jari. Tamperelaisen Tiedon Portaat – Tampereen asiat aasta yyhyn. 2008. Tampere-seura ry. S. 104, 175. Maija Louhivaara: Tampereen kadunnimet, s. 241. Tampereen museoiden julkaisuja 51, 1999, Tampere. Vuonna 2014 Ryydynpohjassa asui 1438 asukastahttp://www.tampere.fi/tampereen-kaupunki/tietoa-tampereesta/tilastot-ja-tutkimukset/tilastot/aihealueittain.html. Alueella toimii Ryydynpohjan omakotiyhdistys.

 Lähteet 

 Aiheesta muualla 
 Ryydynpohjan omakotiyhdistys

Luokka:Ryydynpohja